jou hele liggaam lig hê. Maar as jou oog sleg is, sal jou hele liggaam sonder lig wees. As jou oë sleg is dit beteken eintlik maar as jou oë slegte - PDF
Download "jou hele liggaam lig hê. Maar as jou oog sleg is, sal jou hele liggaam sonder lig wees. As jou oë sleg is dit beteken eintlik maar as jou oë slegte"
1 Johannes 9:1-12; /03/2014 n Mens se oog is n baie komplekse orgaan. In jou oog is daar o.a. n buiteoogvlies, n oogvaatvlies en n oognetvlies wat ook jou retina genoem word. Daar is n kornea en n bindvlies en n reënboogvlies wat kan uitsit of inkrim. In jou oog is daar ook n pupil en n lens en n retina en die retina bestaan uit miljoene senuweeselle. Dis nog nie eers alles nie. Maar dit gee vir ons n idee hoe ingewikkeld n mens se oog is en hoeveel goed daar is wat nodig is om te sien en hoeveel goed kan skeef loop wat kan maak dat jy nie kan kan sien nie of nie goed kan sien nie. Jou oog is ook nie die enigste ding wat bepaal hoe goed of hoe sleg jy sien nie. Jou oë is aan jou brein verbind. Daar word elke dag miljoene impulse van jou oë na jou brein toe gestuur. Daardie impulse kom in jou brein aan en jou brein moet dit dan interpreteer. Dit beteken - jou brein moet vir jou oë sê wat dit is wat hulle sien. As dinge vir een of ander rede nie so lekker in jou brein is nie, sal die boodskappe wat jou brein na jou oë toe stuur anders wees as wanneer alles voor die wind gaan. As jy n vreeslike kopseer het of jy is dalk baie depressief of hartseer, gaan die boodskappe wat jou brein na jou oë toe stuur, anders wees as wanneer jy bly of opgewonde is. Sê nou jy het sopas gehoor het van iemand se dood en ek wys vir jou n blom en ek sê, kyk hierdie mooi blom, gaan jou brein vir jou oë sê, dis glad nie n mooi blom nie. Maar as julle 1e baba gebore is en ek sê vir jou, kyk hierdie mooi blom, gaan jou brein vir jou oë sê, dis mooiste blom wat jy nog ooit gesien het. Jesus sê iets daarvan in Mt 6:22-23 waar Hy sê, Die lamp van die liggaam is die oog. As jou oog goed is, sal jou hele liggaam lig hê. Maar as jou oog sleg is, sal jou hele liggaam sonder lig wees. As jou oë sleg is dit beteken eintlik maar as jou oë slegte boodskappe van jou brein af kry, sal jy op slegte dinge fokus en as jou oë goeie boodskappe van jou brein af kry, sal jy op goeie dinge fokus. Jou brein speel m.a.w. n baie belangrike rol in dit wat jy sien en hoe jy dit sien. Ek is seker dat die meeste van julle teen hierdie tyd wonder waarom ek al hierdie dinge vir julle sê? Is ek besig met een of ander Biologie les of wat? Nee. Al wat ek hiermee vir julle probeer sê is dat daar vreeslik baie goed is wat ons sig kan beïnvloed, m.a.w. wat kan bepaal hoe goed of hoe sleg ons sien of nie sien nie. Die 2 belangrikstes is natuurlik my oë en my brein... My vraag aan elkeen van julle - en natuurlik wil ek dit ook aan myself vra - is dit - wat sal gebeur as God my oë en my brein verander? Wat sal gebeur as God my oë beter maak miskien is my oë sonder dat
2 ek dit besef baie swak ek is dalk sonder dat ek dit besef heeltemal blind... En miskien gaan daar n klomp goed in my brein aan wat maak dat my brein verkeerde boodskappe na my oë toe stuur. Wat sal gebeur as God dit verander as Hy my oë verander en ook my brein? Ons gaan aan die hand van die wonderwerk kyk wat gebeur wanneer God mense se oë fisies en geestelik, asook hulle brein verander. Ek wil hê dat ons die hele gebeure die hele wonderwerk en alles wat daar gebeur in ons gedagtes voor ons moet sien afspeel... Jy moet konsentreer en probeer om te sien wat daar gebeur kyk na die mense kyk na hulle oë luister wat hulle sê... Ons sien vir Jesus en Sy dissipels van die tempel (kerk) af wegstap. Nie ver van die tempel af, sien Jesus n blinde man en Hy stap na hom toe. Baie van Jesus se ander wonderwerke het die mense na Hom geroep en gesmeek dat Hy hulle gesond moet maak. Hierdie man het glad nie geroep nie. Hy weet dalk nie eers wie Jesus is nie. Maar Jesus sien hom en kry hom jammer. Ek wil hê jy moet vir n oomblik na Jesus se oë kyk wat sien jy... sien jy hoe vol liefde is Sy oë sien jy die omgee sien jy hoe jammer Hy daardie man kry as hy voor hom staan en besef dat dat hierdie man van sy geboorte af blind is? Wat sien jy in die blinde man se oë waarskynlik niks jy sien hy luister hy konsentreer maar hy kyk nie dis n wasigheid in sy oë ant hy het nog nooit geleer om te kyk of iets raak te sien nie. Kyk nou so bietjie na die dissipels se oë? Wat sien jy? Hulle sien dieselfde man. Hulle kyk na dieselfde man, maar hulle kyk nie met liefde en omgee nie hulle kyk nie met, ons verstaan hoe dit moet wees om blind te wees nie. Hulle kyk met oë wat vra waarom... waarom is hierdie man blind? Is dit a.g.v. sy sonde of a.g.v. sy ouers se sonde? Ons kan amper sê hulle sien n teologiese probleem en nie die mens nie... Hulle vra, wat is die rede dat hy blind is..? Miskien het hulle gedink, as ons weet wie se skuld dit is, kan ons omdraai en wegstap en sê, dis jou eie skuld of jou ouers se skuld dat jy blind is. Julle wou mos sonde doen. Nou moet jy maar sien en kom reg. Jesus antwoord hulle vraag en sê dat hierdie siekte nie die gevolg is van sy- of sy ouers se sonde nie. Hy is blind sodat die werke wat God doen, in
3 hom gesien kan word. Hy is blind sodat die krag van God deur hom geopenbaar kan word wanneer Jesus hom genees. En dan doen Hy dit. Hy maak hom gesond. Hy het n bietjie modder aan sy oë gesmeer en vir hom gesê om hom in Siloam te gaan was. Die oomblik toe hy dit doen, kon hy sien... Kom ons kyk weer na sy oë wat sien jy nie? Ek sien n tikkie verwardheid... Vir die 1e keer in sy lewe sien hy hoe mense lyk. Tot op hier punt het hy nog net aan mense gevoel en na hulle geluister. Nou kyk hy na mense. Hy kyk na bome en blomme. Hy trek n grassie uit en vra is dit hoe groen lyk? Hierdie verwardheid sit om in totale verwondering hy kan nie ophou kyk nie - na die mense om hom na geboue, die tempel, die bome, die gras hy kyk na die goed wat die ander mense lankal nie meer raaksien nie. En eweskielik is hy die middelpunt van belangstelling almal drom om hom saam hulle kyk na hom maar kyk bietjie mooi na hulle oë. Hulle kyk nie met verwondering nie met n wow! het julle gesien wat hier gebeur het hierdie man was blind en nou kan hy sien nie. Hulle kyk met oë wat sê wat de joos gaan hier aan met oë wat vra - is dit dieselfde ou wat elke dag gesit en bedel het omdat hy kwansuis nie kon sien nie? Hulle kyk met twyfel oë, met oë wat sê, dit kan nie waar wees nie hierdie man was nooit blind nie ons is verneuk Hulle sien nie die wonderwerk raak nie omdat hulle oë sleg is Die lamp van die liggaam is die oog. As jou oog goed is, sal jou hele liggaam lig hê. Maar as jou oog sleg is, sal jou hele liggaam sonder lig wees... Hierdie mense se oë is sleg. Ons sien hoe hierdie mense onder mekaar begin stry party sê dit is die blinde man wat nou kan sien en ander sê, dit is nie hy nie hy lyk net soos daardie man. Op n stadium kan hierdie man die gestryery nie meer vat nie en skreeu bo almal uit Dit is ek! Ek was blind... ek was van my geboorte af blind, en nou kan ek sien. Ons sien steeds die twyfel in hulle oë as hulle vra - As dit jy is, hoe is dit dat jy nou kan sien? [H]oe het jou oë... reg gekom?... Ons sien hoe sy oë op ophelder hoe daar n opgewondenheid in sy oë kom as hy sê, [ n] Man met die naam Jesus het n bietjie klei aangemaak en... aan my oë gesmeer en vir my gesê: Gaan na Siloam toe en was jou. Ek het gegaan en my gewas, en ek kon sien! Waar is Hy nou? vra hulle... Ek weet nie..., maar hoekom vra julle vir my? Julle kan nog altyd sien julle het seker al hierdie Jesus
4 gesien en julle het seker gesien waarheen Hy geloop het? Ek het nie n idee hoe Hy lyk nie hoe moet ek weet waar hy nou is? En nou sien ons n soeke in hierdie man wat blind was se oë... Hy soek na Jesus... hy wil Hom sien... hy wil so graag die Man ontmoet wat sy lewe só totaal verander het? Dis op hierdie punt waar Jesus weer voor hom staan. n Paar uur gelede het Jesus ook voor hom gestaan, maar toe kon hy nie n duit sien nie. Nou kan hy sien, maar hy weet nie dat dit Jesus is wat voor hom staan nie. Hy het Hom nog nooit gesien nie. Alhoewel Jesus sy fisiese blindheid genees het, was hy geestelik nog so blind soos n mol. Hy het nie n idee gehad wie Jesus is nie... Hy het nie n idee gehad dat Jesus die Verlosser is wat aan elkeen wat in Hom glo, die ewige lewe kan gee nie... En as hy in daardie geestelike blinde toestand sou sterf, sou hy vir altyd verlore wees. Dis nie genoeg dat jy fisies kan sien nie jy moet Jesus ook erken as Hy voor jou staan. Jy moet weet wie Hy is... anders is jy vir altyd verlore en Jesus wil natuurlik nie hê dat enige iemand verlore moet gaan nie. Daarom vra Hy vir hom - Glo jy in die Seun van die mens? Glo jy in Jesus, die Seun van God, die Verlosser...? Wie is dit, Meneer, vra hy, sodat ek in Hom kan glo? Jy sien Hom. Dit is Hy wat met jou praat, sê Jesus vir hom. Jesus het sy fisiese blindheid genees en nou is dit asof die skille van sy geestelike blindheid van sy oë afval. Hy begin ook met sy geestelike oë, met sy geloofsoë te sien. n Rukkie gelede toe die mense met mekaar gestry het of dit regtig die blinde man is wat nou kan sien, het hy uitgeskreeu dit is ek dit is ek wat blind was en nou [kan] sien... Ek is nie meer blind nie... Op hierdie oomblik toe die skille van sy geestelik oë afval toe Hy besef dat Jesus die Seun van God is, roep hy uit - Ek glo..., ek glo Here! en ons lees,...hy het Hom aanbid. Hoe lyk jou en my oë waarmee ons na God en na mekaar en na die natuur kyk? Ek het vroeër vir jou gevra om te probeer om die hele wonderwerk in jou gedagtes voor jou te sien afspeel. Ek het ook telkens vir jou gevra wat sien jy in sy/hulle oë? Ons het begin by Jesus. En ons het gesien met hoeveel liefde en omgee en - dit moet verskriklik wees om blind te wees... het Jesus na daardie blinde gekyk... Nou vra ek, hoe lyk jou en my oë waarmee ons na blindes, na hongeres, na die randfigure van die samelewing kyk? Kyk ek en jy na mense om ons met liefde met omgee met..., dis verskriklik om te dink jy moet
5 vanaand honger gaan slaap, of dis verskriklik om te dink jy het niemand wat jou kan bel of jou kan vashou nie... Of kyk ons na sulke mense soos die dissipels. Hulle het die blinde man gesien en dadelik gevra wie se skuld is dit dat hy blind is? Ons sê tog so maklik vir iemand ek gaan vir jou niks gee nie - wat het jou hier gebring jy het seker gesuip, of jy is te sleg om te werk... dis jou eie skuld... Wie se skuld is dit dat jy alleen is, dat jou vrou jou gelos het of dat jou kinders niks met jou te doen wil hê nie... Ons sien dikwels die probleem en nie die mens met die probleem nie. Jesus het hierdie man jammer gekry en hom gesond gemaak. Hy het egter nie net sy blindheid genees nie Hy het sy hele lewe verander... Jesus het hom gehelp om vir homself te begin sorg. Hy sou n werk kon kry dalk later n huis koop kos koop. Hy sou nie meer nodig gehad het om te bedel nie. Jesus het sy probleem opgelos. Miskien kan ons ook as ons anders kyk iemand se probleem oplos, maar te dikwels dink ons as ons nog iets doen n geldjie is genoeg of n brood. Partymaal het so iemand n oor nodig iemand wat vir hom/haar sê, jy is nie so sleg nie die Here is lief vir jou ek sal vir jou bid en dit dan doen. Jesus het sy fisiese blindheid genees, maar ons het dadelik in Jesus se oë n diepe bekommernis gesien omdat hierdie man nog geestelik blind was. Hierdie man sou met 2 gesonde oë en al in die hel beland het as iemand nie vir hom vertel het dat Jesus die Verlosser is nie. Hoe kyk ek en jy na die mense wat Jesus nie ken nie wat Hom nie wil ken nie wat Hom vergeet het? Hulle het miskien gesonde oë goeie werk kos klere alles wat hulle begeer maar hulle is geestelik blind. Jesus sê, Solank dit nog dag is, moet ons die werk doen van Hom wat My gestuur het... In Ef. 5:16 sê Paulus,.Maak die beste gebruik van elke geleentheid, want ons lewe in n goddelose tyd. Ons moet na daardie mense kyk met n bekommernis, met n dringendheid in ons oë... Ons moet met ons woorde en dade vir hulle vertel van Jesus, ons Enigste Verlosser en Saligmaker. Jesus het n man gesond gemaak wat blind was die omstanders kyk met oë wat sê dit kan nie... met oë wat twyfel in die krag van God... Hulle kyk met oë wat sê wonderwerke is nie moontlik nie. Met watse oë staan ek en jy langs n siekbed of hoe kyk ons na n krisis? Hoe kyk ons na iemand wat baie siek was en gesond geword het... Roep ons uit dis werklik hy wat siek was wat gesond geword het dis n wonderwerk of sê ons... dis darem
6 n goeie dokter of dalk het hy nie regtig kanker gehad nie... hulle het maar net so gedink... Aan die begin het ons na die blinde man se oë gekyk en daar was n wasigheid in hy het nie regtig gekyk nie maar toe sy oë oopgaan sien ons verwondering... as hy na mense kyk, na bome en blomme sien... Hoe kyk ons na die goed om ons? Het ons nie dalk te gewoond geraak aan die mense om ons te gewoond geraak aan die wonderlike skepping. En hoe dikwels kyk ons met slegte oë... die lamp van die liggaam is die oog... Ons sien die slegte in mense raak ons sien die potholes en die kragonderbrekings en kyk die sonsondergange en waterstrome mis. Ek wil afsluit waar hierdie blinde man wat nou kan sien, voor Jesus staan en hy besef dis Hy... Hy is Jesus... Hy is die Seun van God... en uitroep ek glo... daardie verwondering daardie opgewondenheid ek het die Here gesien... Wanneer laas het jy, as Jesus voor jou staan, uitgeroep - ek glo... ek wil glo... daardie verwondering daardie opgewondenheid ek het die Here gesien... Miskien het Hy voor jou gestaan in die gestalte van n bedelaar maar jy het gesê - jou sleg mens... hoekom suip jy so... Miskien het hy voor jou gestaan in die vorm van jou vrou/man/kind wat gevra het hou my net so bietjie vas, maar jy het gesê, ek het nie nou tyd nie of ek is nie lus nie... Jesus kan op baie maniere voor ons kom staan. Maar baie keer is ons te blind. Ons sien Hom nie raak nie al staan Hy reg voor ons. As God jou en my sig verander, kyk ons anders na Hom en na mense en na onsself en na die natuur. As God ons sig verander, word ons oë die lamp wat vir ons die regte pad aandui Ons sien ons dinge soos dit werklik is. Jesus het na die aarde gekom om mense se oë oop te maak. Jesus het gekom om mense se fisiese en geestelike blindheid te herstel. Moet Hom nie keer as Hy jou sig wil verbeter of jou blindheid wil genees nie. Bid eerder en vra, Here maak my blindheid gesond of herstel my oë sodat ek met ander oë na U en na ander mense en na die natuur kan kyk. Amen.
MATTEUS 16:4 NGB 1. Votum en seën. Psalm 104 : 1, 20, 21. Gebed. Skriflesing: Matteus 16:1-12 (AV 1933/53) Belydenis: NGB 1
MATTEUS 16:4 NGB 1 Votum en seën Psalm 104 : 1, 20, 21 Gebed Skriflesing: Matteus 16:1-12 (AV 1933/53) Belydenis: NGB 1 Teks: Matteus 16:4 (AV 1933/53) 1 Psalm 19 : 1 Preek: God wys Sy krag en liefde vir